૧૮૨ની સભ્ય સંખ્યાવાળા ગુજરાત વિધાનસભામાં ભાજપને ૯૯ બેઠકોથી સંતોષ માનવો પડ્યો છે. અને આ સભ્ય સંખ્યા ૧૯૯૫થી શરૃ થયેલી તેની વિજયયાત્રામાં સૌથી ઓછી તો છે જ પરંતુ ૨૨ વર્ષોના એકધારા શાસન પછી ફરી છઠ્ઠી વાર વિજય પ્રાપ્ત કરવો તે કાંઇ નાનો સૂનો પડકાર નથી. પશ્ચિમ બંગાળમાં ડાબેરીઓ સાત સતત વિધાનસભાઓની ચૂંટણીઓ જીતી ૩૫ વર્ષો સુધી શાસન કરતા રહેવાનો જે ઇતિહાસ સર્જ્યો છે તે પછી ગુજરાતમાં ભાજપ સતત છઠ્ઠી ચૂંટણી જીતી ૨૭ વર્ષો શાસન કરવાનો લોક ચૂકાદો પ્રાપ્ત કરી નવો ઇતિહાસ રચ્યો છે. વધુમાં આ ચૂંટણીમા ંપડકારો પણ ક્યાં ઓછા હતા? પાટીદાર અનામત આંદોલન, નોટબંધી, જીએસટી કે રોજગારીની સમસ્યાઓ તો હતી જ.